02 වන දින සවස් යාමයේදී ශ්‍රී ලංකා ජනාධිපති මහින්ද රාජපක්ෂ මහතා රජයේ හමුදා විසින් කිලිනොච්චි නගරය අත්පත් කරගත් බව නිල වශයෙන් ප්‍රකාශයට පත් කළේය. එල්.ටී.ටී.ඊ. සටන්කරුවන්ට අවි බිම තබා යටත් වන ලෙස දැනුම් දුන් හෙතෙම මෙම නිවේදනය එල්.ටී.ටී.ඊ. සටන්කරුවන්ට ලබා දෙන අවසන් නිවේදනය බවද සඳහන් කළේය.[3]"The Island" ජාතික පුවත්පතෙහි කතෘ, කිලිනොච්චිය ජයග්‍රහණය ලෝක ත්‍රස්තවාදයට දරුණු පරාජයක් බවත් ශිෂ්ඨසම්පන්න සමාජයට මෙම ත්‍රස්තවාදී උවදුර පරාජය කළහැකි හැකිබවට හොඳම නිදසුනක් බවත් තම කතුවැකියෙන් ප්‍රකාශ කළේය.[49]එල්.ටී.ටී.ඊ.  හිතවාදී ටැමිල්නෙට් වෙබ් අඩවිය කිලිනොච්චියේ පදිංචිව සිටි ජනතාව සහ එල්.ටී.ටී.ඊ. සාමාජිකයන් ඊසාන දිගට ගිය බවත් රජයේ හමුදා "මළවුන්ගේ නගරය "කට ඇතුලත් වූ බවත් වාර්තා කළේය. [2]මෙම පරාජය පිලිබඳ ප්‍රකාශයක් කරමින් එල්.ටී.ටී.ඊ. සංවිධානයේ දේශපාලන අංශ ප්‍රධානි බාලසිංහම් නඩේසන් ප්‍රකාශ කළේ තම සංවිධානයේ විමුක්ති අරගලය හා සසඳන විට කිලිනොච්චි නගරය අහිමි වීම සැලකිය යුතු පරාජයක් නොවන බව කියා සිටියේය.තව දුරටත් අදහස් දක්වමින් මෙලෙස ප්‍රකාශයක්ද සිදු කළේය. කිලිනොච්චි නගරය මීට පෙරත් රජයේ හමුදා අත්පත් කරගත්